CELEX: 62021CN0505
Language: el
Date: 2021-08-18 00:00:00
Title: Υπόθεση C-505/21: Αίτηση προδικαστικής αποφάσεως την οποία υπέβαλε το tribunal du travail de Liège (Βέλγιο) στις 18 Αυγούστου 2021 — FU κατά Agence fédérale pour l’Accueil des demandeurs d’asile (Fedasil)

11.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 412/8
            
         
      Αίτηση προδικαστικής αποφάσεως την οποία υπέβαλε το tribunal du travail de Liège (Βέλγιο) στις 18 Αυγούστου 2021 — FU κατά Agence fédérale pour l’Accueil des demandeurs d’asile (Fedasil)
      (Υπόθεση C-505/21)
      (2021/C 412/06)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal du travail de Liège
      
         Διάδικοι στην υπόθεση της κύριας δίκης
      
      
         Προσφεύγων: FU
      
         Kαθής: Agence fédérale pour l’Accueil des demandeurs d’asile (Fedasil)
      
         Προδικαστικά ερωτήματα
      
      
                  1)
               
               
                  Έχει το άρθρο 27, παράγραφος 3, του κανονισμού Δουβλίνο ΙΙΙ 604/2013 (1), σε συνδυασμό ενδεχομένως με το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, την έννοια ότι αντίκειται σε εθνική νομοθεσία που προβλέπει ότι η υποβληθείσα με την τακτική διαδικασία αίτηση αναστολής, η οποία ασκείται από κοινού με προσφυγή ακυρώσεως κατά απόφασης μεταφοράς του αιτούντος σε κράτος που έχει κηρυχθεί αρμόδιο για την εξέταση της αίτησης διεθνούς προστασίας, δεν αναστέλλει την εκτέλεση της μεταφοράς έως ότου εκδοθεί απόφαση επί της εν λόγω αιτήσεως αναστολής;
               
            
                  2)
               
               
                  Έχει το άρθρο 27, παράγραφος 3, του κανονισμού Δουβλίνο ΙΙΙ 604/2013, σε συνδυασμό ενδεχομένως με το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, την έννοια ότι αντίκειται σε εθνική νομοθεσία η οποία προβλέπει ότι η αίτηση αναστολής απόφασης μεταφοράς του αιτούντος διεθνή προστασία σε κράτος αρμόδιο να εξετάσει την αίτηση διεθνούς προστασίας αναστέλλει την εκτέλεση της μεταφοράς έως ότου εκδοθεί απόφαση επί της εν λόγω αίτησης μόνον εφόσον η αίτηση αναστολής ασκηθεί με την κατεπείγουσα διαδικασία, όταν επίκειται η εκτέλεση μέτρου απομάκρυνσης ή επαναπροώθησης εις βάρος του αιτούντος, ιδιαίτερα όταν αυτός βρίσκεται υπό περιορισμό ή έχει παραταθεί η κράτησή του και εφόσον δεν έχει ακόμη ασκήσει αίτηση αναστολής με την τακτική διαδικασία ταυτόχρονα με την προσφυγή ακυρώσεως της απόφασης;
               
            
         (1)  Κανονισμός (ΕΕ) 604/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης διεθνούς προστασίας που υποβάλλεται σε κράτος μέλος από υπήκοο τρίτης χώρας ή από απάτριδα (ΕΕ 2013, L 180, σ. 31).